CELEX: 32020R2131
Language: hu
Date: 2020-12-16 00:00:00
Title: Az Európai Parlament és a Tanács (EU) 2020/2131 rendelete (2020. december 16.) az egyes árukra vonatkozó vámok eltörléséről

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/1
               
            
         AZ EURÓPAI PARLAMENT ÉS A TANÁCS (EU) 2020/2131 RENDELETE
         (2020. december 16.)
         az egyes árukra vonatkozó vámok eltörléséről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (2) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         rendes jogalkotási eljárás keretében (1),
         mivel:
         
                     (1)
                  
                  
                     Az Unió és az Amerikai Egyesült Államok (a továbbiakban: az Egyesült Államok) rendelkezik a világ legkiterjedtebb és legmélyebb kétoldalú kereskedelmi és beruházási kapcsolatrendszerével, és gazdaságuk nagymértékben integrált. Az áruk és szolgáltatások közöttük zajló kétirányú kereskedelmének éves értéke meghaladja az 1 billió EUR-t, ami napi mintegy 3 000 millió EUR. Ez a szoros kereskedelmi és beruházási kapcsolatrendszer előnyös a fogyasztók, a munkavállalók, a vállalkozások és a befektetők számára.
                  
               
                     (2)
                  
                  
                     Az Unió elkötelezett az Egyesült Államokkal fenntartott kereskedelmi és beruházási kapcsolatrendszerének javítása mellett. Ez magában foglalja új utak keresését a kétoldalú kereskedelmi kapcsolatrendszer javítása, a kereskedelmi akadályok kezelése és a folyamatban lévő kereskedelmi viták rendezése érdekében. Az említett kereskedelmi kapcsolatrendszer további fennakadásának elkerülése érdekében az Unió által alkalmazott behozatali vámokat öt éves időszakra erga omnes alapon meg kell szüntetni korlátozott számú áru esetében.
                  
               
                     (3)
                  
                  
                     A vámok eltörlése az Egyesült Államok által meghatározott számú árura vonatkozóan bejelentett vámcsökkentés tényleges végrehajtásától kell, hogy függjön, valamint az Egyesült Államok attól való tartózkodásától, hogy olyan új intézkedéseket vezessen be, amelyek aláásnák az Egyesült Államok és az Európai Unió vámtarifa-megállapodásról szóló, 2020. augusztus 21-i együttes nyilatkozata (a továbbiakban: az együttes nyilatkozat) (2) által kitűzött célokat.
                  
               
                     (4)
                  
                  
                     A vámok eltörlését ugyanattól az időponttól kell alkalmazni, mint az Egyesült Államok meghatározott számú árura vonakozó vámjainak csökkentéséről szóló bejelentésének tényleges végrehajtását, azaz 2020. augusztus 1-jétől.
                  
               
                     (5)
                  
                  
                     E rendelet végrehajtása egységes feltételeinek biztosítása érdekében a Bizottságra végrehajtási hatásköröket kell ruházni, hogy e rendelet alkalmazását ideiglenesen felfüggessze, ha az e rendeletben meghatározott feltételek nem teljesülnek. Az említett hatásköröket a 182/2011/EU európai parlamenti és tanácsi rendeletnek (3) megfelelően kell gyakorolni.
                  
               
                     (6)
                  
                  
                     Tekintettel az Unió és az Egyesült Államok közötti kereskedelmi kapcsolatrendszer további fennakadása elkerülésének sürgősségére, e rendeletnek a kihirdetése után azonnal hatályba kell képnie. Ugyanezen okból szintén helyénvalónak tűnik kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól,
                  
               ELFOGADTA EZT A RENDELETET:
         
            1. cikk
            Vámok eltörlése
            A Közös Vámtarifa alkalmazandó behozatali vámja 0 % (vámmentes) a melléklet I. szakaszában felsorolt vámtarifaszámok alá besorolt áruk esetében erga omnes alapon.
         
         
            2. cikk
            A vámok eltörlésének feltételei
            A melléklet I. szakaszában felsorolt vámtarifaszámok alá besorolt árukra vonatkozó vámok eltörlése a következő feltételektől függ:
            
                        a)
                     
                     
                        a melléklet II. szakaszában felsorolt vámtarifaszámok alá besorolt áruk tekintetében az Egyesült Államok által erga omnes alapon végrehajtott vámcsökkentés; és
                     
                  
                        b)
                     
                     
                        az Egyesült Államok tartózkodása olyan új intézkedések bevezetésétől az Unióval szemben, amelyek aláássák az együttes nyilatkozat által kitűzött célokat.
                     
                  
         
            3. cikk
            Ideiglenes felfüggesztés
            Ha az Egyesült Államok nem teljesíti a 2. cikkben meghatározott feltételeket, vagy ha elegendő bizonyíték áll rendelkezésre az említett feltételeknek az Egyesült Államok általi, jövőbeli nem teljesítéséről, a Bizottság végrehajtási jogi aktust fogadhat el, amellyel felfüggeszti a vámoknak az 1. cikkben említett eltörlését mindaddig, amíg a 2. cikkben meghatározott feltételek nem teljesülnek. Ezen végrehajtási jogi aktust a 4. cikk (2) bekezdésében említett vizsgálóbizottsági eljárás keretében kell elfogadni.
         
         
            4. cikk
            Bizottsági eljárás
            
               (1)   A Bizottságot a 952/2013/EU európai parlamenti és tanácsi rendelet (4) 285. cikkével létrehozott Vámkódexbizottság segíti. Ez a bizottság a 182/2011/EU rendelet értelmében vett bizottságnak minősül.
            
            
               (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
            
         
         
            5. cikk
            Hatálybalépés és alkalmazás
            
               (1)   Ez a rendelet az Európai Unió Hivatalos Lapjában való kihirdetésének napján lép hatályba.
            
            
               (2)   Ezt a rendeletet 2020. augusztus 1-jétől 2025. július 31-ig kell alkalmazni.
            
            
               (3)   A Bizottság felfüggesztésről szóló értesítést tesz közzé az Európai Unió Hivatalos Lapjában abban az esetben, ha e rendelet alkalmazását a 3. cikk alapján felfüggesztik, vagy abban az esetben, ha e rendelet alkalmazása 2025. július 31. előtt megszűnik.
            
            
               (4)   Az érintett gazdasági szereplők kérésére az érintett tagállamok nemzeti vámhatóságai visszatérítik a 2020. augusztus 1. és 2020. december 18. közötti, az Egyesült Államokból származó behozatalokra e rendelettel összhangban alkalmazandó vámokat meghaladóan befizetett vámokat.
            
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 16-án.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               M. ROTH
            
         
         
            (1)  Az Európai Parlament 2020. november 26-i álláspontja (a Hivatalos Lapban még nem tették közzé) és a Tanács 2020. december 9-i határozata.
         
            (2)  Lásd az ST 12652/20 dokumentumot a http://register.consilium.europa.eu oldalon.
         
            (3)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).
         
            (4)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
      
      
         
            MELLÉKLET
            I. szakasz (Az Európai Unió Kombinált Nómenklatúrája)
            
                        KN-kód
                     
                     
                        Árumegnevezés
                     
                  
                        0306 11 90 
                     
                     
                        Fagyasztott languszta és más tengeri rák (Palinurus spp., Panulirus spp. és Jasus spp.), füstölve is, héjában is, héjában gőzöléssel vagy vízben forrázással főzve is (a rák farka kivételével)
                     
                  
                        0306 12 10 
                     
                     
                        Fagyasztott homár (Homarus spp.), egészben, füstölve is, gőzöléssel vagy vízben forrázással főzve is
                     
                  
                        0306 12 90 
                     
                     
                        Fagyaszott homár (Homarus spp.) füstölve is, héjában is, héjában gőzöléssel vagy vízben forrázással is (kivéve egészben)
                     
                  
                        0306 32 10 
                     
                     
                        Élő homár (Homarus spp.)
                     
                  II. szakasz (Az Egyesült Államok vámtarifája)
            
                        Vámtarifaszám
                     
                     
                        Árumegnevezés
                     
                     
                        Meglévő legnagyobb kedvezményes vámtarifa
                     
                     
                        Új legnagyobb kedvezményes vámtarifa
                     
                  
                        1604 20 05 
                     
                     
                        Rákféle, puhatestű vagy más gerinctelen víziállat húsát tartalmazó termékek, elkészített ételek
                     
                     
                        10 %
                     
                     
                        5 %
                     
                  
                        7013 41 50 
                     
                     
                        Asztali vagy konyhai üvegáru (az ivópohár kivételével), ólomkristályból, egyenként több mint 5 USD értékben
                     
                     
                        6 %
                     
                     
                        3 %
                     
                  
                        3214 90 50 
                     
                     
                        Nem tűzálló simítókészítmény nem homlokzathoz, belső falakhoz, padozatokhoz, mennyezethez vagy hasonló célra, nem gumialapú
                     
                     
                        6,5 %
                     
                     
                        3,25 %
                     
                  
                        3601 00 00 
                     
                     
                        Lőpor
                     
                     
                        6,5 %
                     
                     
                        3,25 %
                     
                  
                        9613 10 00 
                     
                     
                        Zseböngyújtó és hasonló gyújtó, gáztöltésű, újra nem tölthető
                     
                     
                        8 %
                     
                     
                        4 %
                     
                  
                        9613 90 80 
                     
                     
                        Alkatrész nem elektromos öngyújtóhoz és hasonló gyújtóhoz
                     
                     
                        8 %
                     
                     
                        4 %